CELEX: 52021PC0698
Language: el
Date: 2021-11-19
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους ύστερα από αίτηση της Γαλλίας — EGF/2021/005 FR/Airbus

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 19.11.2021
            COM(2021) 698 final
            2021/0363(BUD)
            
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους ύστερα από αίτηση της Γαλλίας — EGF/2021/005 FR/Airbus
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΕΡΙΕΧΟΜΕΝΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους (ΕΤΠ) διατυπώνονται στον κανονισμό (ΕΕ) 2021/691 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους (ΕΤΠ) και για την κατάργηση του κανονισμού (ΕΕ) αριθ. 1309/2013
                  1
                (στο εξής: κανονισμός ΕΤΠ).
            
            
               2.Στις 26 Ιουλίου 2021 η Γαλλία υπέβαλε την αίτηση EGF/2021/005 FR/Airbus για χρηματοδοτική συνεισφορά από το ΕΤΠ, κατόπιν απώλειας θέσεων εργασίας στην Airbus στη Γαλλία.
            
            
               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι όροι για τη χορήγηση χρηματοδοτικής συνεισφοράς από το ΕΤΠ.
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2021/005 FR/Airbus
                     
                  
               
                     
                        Κράτος μέλος
                     
                  
                  
                     
                        Γαλλία
                     
                  
               
                     
                        Οικεία/-ες περιφέρεια/-ες (επίπεδο NUTS 2
                           2
                        )
                     
                  
                  
                     
                        Midi-Pyrénées
                     
                     
                        (FRJ2)
                     
                     
                        Pays de la Loire (στο εξής: Χώρα του Λίγηρα)
                     
                     
                        (FRG0)
                     
                  
               
                     
                        Ημερομηνία υποβολής της αίτησης
                     
                  
                  
                     
                        26 Ιουλίου 2021
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        9 Αυγούστου 2021
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        9 Αυγούστου 2021
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        13 Σεπτεμβρίου 2021
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        24 Νοεμβρίου 2021
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 2 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Airbus
                     
                     
                        (Airbus SE)
                     
                  
               
                     
                        Αριθμός των οικείων επιχειρήσεων
                     
                  
                  
                     
                        1
                     
                  
               
                     
                        Τομέας/-είς οικονομικής δραστηριότητας
                     
                     
                        (κλάδος NACE αναθ. 2)
                           3
                        
                     
                  
                  
                     
                        Κλάδος 30 (Κατασκευή εξοπλισμού μεταφορών)
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        1η Νοεμβρίου 2020 – 1η Μαρτίου 2021
                     
                  
               
                     
                        Αριθμός απολύσεων κατά την περίοδο αναφοράς (α)
                     
                  
                  
                     
                        508
                     
                  
               
                     
                        Αριθμός απολύσεων πριν από ή μετά την περίοδο αναφοράς (β)
                     
                  
                  
                     
                        0
                     
                  
               
                     
                        Συνολικός αριθμός απολύσεων (α + β)
                     
                  
                  
                     
                        508
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        508
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        297
                     
                  
               
                     
                        Προϋπολογισμός για εξατομικευμένες υπηρεσίες (σε EUR)
                     
                  
                  
                     
                        4 406 194
                     
                  
               
                     
                        Προϋπολογισμός για τη χρήση του ΕΤΠ
                           4
                         (σε EUR)
                     
                  
                  
                     
                        0
                     
                  
               
                     
                        Συνολικός προϋπολογισμός (σε EUR)
                     
                  
                  
                     
                        4 406 194
                     
                  
               
                     
                        Συνεισφορά του ΕΤΠ (85 %) (σε EUR)
                     
                  
                  
                     
                        3 745 264
                     
                  
               
                     
                  
                  
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Η Γαλλία υπέβαλε την αίτηση EGF/2021/005 FR/Airbus εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, δηλ. στις 26 Ιουλίου 2021
                  5
               . Η Επιτροπή επιβεβαίωσε την παραλαβή της αίτησης και ζήτησε πρόσθετες πληροφορίες από τη Γαλλία στις 9 Αυγούστου 2021. Οι εν λόγω πρόσθετες πληροφορίες παρασχέθηκαν εντός 25 εργάσιμων ημερών από την ημερομηνία υποβολής της αίτησης, έπειτα από παράταση της προθεσμίας κατά 10 εργάσιμες ημέρες κατόπιν δεόντως αιτιολογημένης αίτησης της Γαλλίας. Η προθεσμία των 50 εργάσιμων ημερών από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγησή της σχετικά με τη συμμόρφωση της αίτησης προς τις προϋποθέσεις παροχής χρηματοδοτικής συνεισφοράς, λήγει στις 24 Νοεμβρίου 2021.
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 508 απολυμένους εργαζόμενους που διέκοψαν τη δραστηριότητά τους στην Οικονομική και Κοινωνική Ενότητα (ΟΚΕ)
                  6
                Airbus Commercial (στο εξής: Airbus Commercial) της Airbus (Airbus SE). Η Airbus δραστηριοποιείται στον οικονομικό τομέα που ταξινομείται στον κλάδο 30 (Παραγωγή εξοπλισμού μεταφορών) της NACE αναθ. 2. Οι απολύσεις στην επιχείρηση εντοπίζονται στις περιφέρειες NUTS 2 Midi-Pyrénées (FRJ2) και Χώρα του Λίγηρα (FRG0).
            
            
               Κριτήρια παρέμβασης
            
            
               6.Η Γαλλία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 2 στοιχείο α) του κανονισμού ΕΤΠ, σύμφωνα με το οποίο απαιτείται παύση της δραστηριότητας τουλάχιστον 200 εργαζόμενων εντός περιόδου αναφοράς τεσσάρων μηνών, σε επιχείρηση κράτους μέλους, συμπεριλαμβανομένων των εργαζομένων που απολύονται από προμηθευτές ή παραγωγούς των επόμενων σταδίων του προϊόντος και/ή αυτοαπασχολουμένων των οποίων έπαυσε η δραστηριότητα.
            
            
               7.Η περίοδος αναφοράς των τεσσάρων μηνών για την αίτηση αρχίζει από την 1η Νοεμβρίου 2020 και λήγει την 1η Μαρτίου 2021, περίοδο κατά την οποία 508 εργαζόμενοι έχασαν τη θέση τους στην Airbus.
            
            
               Υπολογισμός της απώλειας θέσεων εργασίας και της παύσης δραστηριότητας
            
            
               8.Η παύση των δραστηριοτήτων των απολυμένων εργαζομένων κατά τη διάρκεια της περιόδου αναφοράς υπολογίστηκε από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του. 
            
            
               Επιλέξιμοι δικαιούχοι
            
         
         
            
               9.Ο συνολικός αριθμός των επιλέξιμων δικαιούχων είναι 508.
            
            
               Περιγραφή των γεγονότων που οδήγησαν στην απώλεια θέσεων εργασίας και την παύση δραστηριότητας
            
            
               10.Η Διεύθυνση Εμπορικών Αεροσκαφών της Airbus αποτελεί κορυφαίο κατασκευαστή εμπορικών αεροσκαφών. Λόγω της γενικής κατάρρευσης της εμπορικής αεροπορίας, ιδίως των επιβατικών πτήσεων, εξαιτίας της πανδημίας Covid-19, η δραστηριότητα της Διεύθυνσης Εμπορικών Αεροσκαφών της Airbus αντιμετωπίζει σοβαρές δυσχέρειες.
            
            
               11.Οι γενικοί ταξιδιωτικοί περιορισμοί παρέλυσαν σχεδόν όλο τον κλάδο κατά τη διάρκεια της πανδημίας. Επιπλέον, η οικονομική κρίση που ακολούθησε την πανδημία συρρίκνωσε την αγοραστική δύναμη πολλών από τους πελάτες των αερομεταφορών, γεγονός που έκανε τους τελευταίους να αναθεωρήσουν την απόφασή τους να χρησιμοποιούν τις αεροπορικές μεταφορές.
            
            
               12.Οι περισσότερες εμπορικές αεροπορικές εταιρείες ανακοίνωσαν ότι θα προχωρήσουν ή έχουν ήδη προχωρήσει σε σχέδια μαζικής αναδιάρθρωσης για να επιβιώσουν έως ότου ανακάμψει πλήρως ο κλάδος. Σύμφωνα με τις εκτιμήσεις της Airbus, αυτό δεν αναμένεται να γίνει πριν από το 2025
                  7
               .
            
            
               13.Στο πλαίσιο των σχεδίων αναδιάρθρωσης των αεροπορικών εταιρειών, πολλά αεροσκάφη αποσύρθηκαν πρόωρα, ενώ τα σχέδια για την αγορά νέων αεροσκαφών ανεστάλησαν ή ακυρώθηκαν. Η αφθονία στη διαθεσιμότητα αεροσκαφών οδήγησε περαιτέρω στην καθοδική πορεία των τιμών πώλησης των αεροσκαφών
                  8
               .
            
            
               14.Το 67 % του συνολικού κύκλου εργασιών της Airbus προέρχεται από την παραγωγή εμπορικών αεροσκαφών της Airbus
                  9
               . Από τον Απρίλιο του 2020 τα σχέδια παραγωγής έπρεπε να προσαρμοστούν στην κατάσταση κρίσης, εξαιτίας της οποίας τα επίπεδα παραγωγής μειώθηκαν κατά ένα τρίτο
                  10
               .
            
            
               15.Για να προσαρμόσει το εργατικό δυναμικό της στα σχέδια παραγωγής που προσαρμόστηκαν απότομα, η Airbus υποχρεώθηκε να υλοποιήσει ένα σχέδιο αναδιάρθρωσης. Βάσει συμφωνίας συλλογικών διαπραγματεύσεων
                  11
                στο επίπεδο της εταιρείας, μόνο στη Γαλλία περικόπηκαν 4 248 θέσεις εργασίας
                  12
               .
            
            
               16.Αρχικά η Airbus έκανε χρήση των διατάξεων της νέας νομοθεσίας έκτακτης ανάγκης που ψηφίστηκε στη Γαλλία για την αντιμετώπιση της πανδημίας
                  13
               . Οι εν λόγω διατάξεις επιτρέπουν στις επιχειρήσεις να δανείζουν προσωπικό σε άλλες επιχειρήσεις. Στην περίπτωση της Airbus, ανευρέθησαν λύσεις σε άλλες επιμέρους οντότητες του ομίλου, αλλά και σε τρίτες επιχειρήσεις. Κατά συνέπεια, δεν χρειάστηκε να απολυθεί το σχετικό προσωπικό. 
            
            
               17.Η κυβέρνηση της Γαλλίας δρομολόγησε πρόγραμμα για τη στήριξη του κλάδου
                  14
               . Η στήριξη αυτή από τη γαλλική κυβέρνηση επέτρεψε στην Airbus να διατηρήσει άλλες 500 θέσεις εργασίας μηχανικών υψηλής ειδίκευσης.
            
            
               18.Τα διαπραγματευόμενα μέρη συμφώνησαν επίσης να θεσπίσουν πρόγραμμα για την παροχή καθοδήγησης στους εργαζόμενους που ενδιαφέρονται να τερματίσουν εθελουσίως την εργασιακή τους σχέση με την Airbus.
            
            
               19.Επιπλέον, σε συνέχεια της οικονομικής κρίσης που προκάλεσε η πανδημία Covid-19, η κυβέρνηση της Γαλλίας δρομολόγησε ένα προσωρινό πρόγραμμα μακροπρόθεσμης δραστηριότητας μερικής απασχόλησης
                  15
                βάσει του οποίου οι εταιρείες που αντιμετωπίζουν δυσκολίες μπορούν να μειώσουν το ωράριο απασχόλησης των εργαζομένων τους. Χάρη στο πρόγραμμα αυτό περισώθηκαν ακόμη 1 502 θέσεις εργασίας.
            
            
               20.Παρά τη σημαντική μείωση του αριθμού των απολύσεων, υπήρξε απώλεια 2 246 θέσεων εργασίας.
            
            
               Αναμενόμενος αντίκτυπος της απώλειας θέσεων εργασίας όσον αφορά την οικονομία και την απασχόληση σε τοπικό, περιφερειακό ή εθνικό επίπεδο
            
            
               21.Οι γαλλικές αρχές εξηγούν ότι οι εν λόγω περιφέρειες πλήττονται ιδιαίτερα από την κρίση που ακολούθησε την πανδημία Covid-19. Και οι δύο περιφέρειες αντιμετώπιζαν αυξανόμενη ανεργία ακόμη και πριν από την κρίση. Στη Χώρα του Λίγηρα το ποσοστό ανεργίας αυξήθηκε από 6,8 % το 2008 σε 8,5 % το 2018 και στην Οξιτανία (η οικεία περιοχή είναι η Midi-Pyrénées) από 8,8 % σε 10,7 % την ίδια περίοδο. Από το 2018 τα ποσοστά ανεργίας είχαν αρχίσει να μειώνονται ελαφρώς, όταν ξέσπασε η κρίση το 2021. Κατά το πρώτο τρίμηνο του 2021 η ανεργία στη Χώρα του Λίγηρα ανήλθε στο 6,9 % και στην Οξιτανία στο 9,4 %
                  16
               .
            
            
               22.Συγκεκριμένα, στην Οξιτανία οι απολύσεις αναμένεται να έχουν σημαντικό αντίκτυπο στην αγορά εργασίας και στην οικονομία. Η πόλη της Τουλούζης και η γύρω περιοχή αποτελούν μείζον αεροναυπηγικό σύμπλεγμα στην Ευρώπη. Ο κλάδος απασχολεί 110 000 άτομα. Η περιοχή εξαρτάται σε μεγάλο βαθμό από την αεροναυπηγική, καθώς αποτελεί τον σημαντικότερο κλάδο απασχόλησης στην περιφέρεια. Η Airbus είναι ο μεγαλύτερος ιδιώτης εργοδότης στην περιοχή. Η μείωση κατά 35 % των σχεδίων παραγωγής της Airbus αναμένεται να έχει πολύ σοβαρό αντίκτυπο στην απασχόληση στο σύνολο του κλάδου, με συνέπειες για μεγάλο αριθμό προμηθευτών κ.λπ.
                  17
               
            
            
               23.Όσον αφορά την Οξιτανία, έστω και αν μεγάλο μέρος των απολυμένων εργαζομένων διαθέτει υψηλό μορφωτικό επίπεδο, περίπου το 31 % από αυτούς είναι άνω των 50, κάτι που δυσχεραίνει την επανένταξή τους στην αγορά εργασίας. Ωστόσο, η περιφέρεια έχει καθιερωθεί ως σημαντικό οικοσύστημα για νεοφυείς επιχειρήσεις. Ως εκ τούτου, προσφέρει δυνητικές ευκαιρίες στους δικαιούχους που επιθυμούν να ξεκινήσουν τη δική τους επιχείρηση
                  18
               .
            
            
               24.Στη Χώρα του Λίγηρα, η κρίση στις αερομεταφορές αναμένεται να έχει μικρότερο αντίκτυπο στην τοπική οικονομία και στην αγορά εργασίας χάρη στον υψηλό βαθμό διαφοροποίησης που διακρίνει την τοπική οικονομία. Ωστόσο, δεν υπάρχουν πολλές ευκαιρίες απασχόλησης για μηχανικούς και τεχνικούς αεροναυπηγικής. Οι τομείς της ναυτιλίας ή των ανανεώσιμων πηγών ενέργειας αναμένεται να προσφέρουν περισσότερες ευκαιρίες, οι οποίες με τη σειρά τους θα απαιτήσουν την επανειδίκευση των απολυθέντων εργαζομένων. Όπως και στην περίπτωση της Οξιτανίας, η ηλικία των εργαζομένων που απολύονται είναι πιθανό να αποτελέσει τροχοπέδη για την επαναπρόσληψή τους. Το 11 % των εργαζομένων που επηρεάζονται είναι άνω των 55 ετών
                  19
               .
            
            
               Εφαρμογή του πλαισίου ποιότητας της ΕΕ για την πρόβλεψη της αλλαγής και την αναδιάρθρωση
            
            
               25.Η Γαλλία περιέγραψε τον τρόπο με τον οποίον ελήφθησαν υπόψη οι συστάσεις που καθορίζονται στο πλαίσιο ποιότητας της ΕΕ για την πρόβλεψη της αλλαγής και την αναδιάρθρωση: σύμφωνα με τον γαλλικό εργατικό κώδικα μια εταιρεία in bonis (δηλαδή που δεν τελεί υπό εκκαθάριση) η οποία απασχολεί 1 000 ή περισσότερους εργαζόμενους καλείται να καταβάλει το πλήρες κόστος για τα συνοδευτικά ενεργητικά μέτρα για την αγορά εργασίας για τους απολυμένους εργαζόμενους ύστερα από οργανωτική αναδιάρθρωση. Παρέμβαση των δημόσιων αρχών προβλέπεται μόνο μετά τη λήξη των μέτρων που προβλέπονται από την απολύουσα επιχείρηση. 
            
         
         
            
               26.Οι γαλλικές αρχές επισημαίνουν ότι η Airbus διαθέτει ένα εξαιρετικά προηγμένο σύστημα για να εντοπίζει και να προβλέπει αλλαγές, ιδίως όσον αφορά τις ανάγκες για ιδιαίτερες δεξιότητες και ικανότητες του προσωπικού της, καθώς και τις ανάγκες σε προσωπικό εν γένει
                  20
               . Το προσωπικό και οι εκπρόσωποι του προσωπικού συμμετέχουν ενεργά στα οργανωτικά σχέδια για την προσαρμογή στις αλλαγές. Παρά το ότι η πανδημία και η κρίση που την ακολούθησε έπληξαν απότομα τον κλάδο, η Airbus μπόρεσε να αξιοποιήσει το υπάρχον σύστημα διαβουλεύσεων με το προσωπικό και τους εκπροσώπους των συνδικαλιστικών οργανώσεων ώστε να συζητήσει το σχέδιο αναδιάρθρωσης που χρειαζόταν για να αντιμετωπίσει την κρίση.
            
            
               27.Σύμφωνα με τα στοιχεία που υπέβαλε η Γαλλία, η Airbus, εταιρεία in bonis που απασχολεί περισσότερους από 1 000 εργαζόμενους, εκπόνησε εκτεταμένη δέσμη ενεργητικών μέτρων για την αγορά εργασίας που έχουν σκοπό να βοηθήσουν τους απολυμένους εργαζόμενους. Σε συνεργασία με εξωτερική εταιρεία παροχής συμβουλών σε θέματα επανένταξης στην αγορά εργασίας, η Airbus δημιούργησε το σημείο πρώτης επαφής «Διαδρομές Κινητικότητας», στο οποίο μπορούν να απευθυνθούν οι εργαζόμενοι για να ενημερωθούν. Η εν λόγω ενημερωτική υπηρεσία παρέχει στους εργαζόμενους όχι μόνο καθοδήγηση σχετικά με τις πιθανές οδούς που μπορούν να ακολουθήσουν, αλλά και πρόσθετη βοήθεια στην προσπάθειά τους να συμμετάσχουν σε μέτρα κατάρτισης ή να βρουν νέα απασχόληση.
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               28.Οι γαλλικές αρχές επιβεβαίωσαν ότι τα προαναφερθέντα μέτρα, τα οποία λαμβάνουν χρηματοδοτική συνεισφορά από το ΕΤΠ, δεν θα λάβουν χρηματοδοτική συνεισφορά και από άλλα χρηματοδοτικά μέσα της Ένωσης.
            
            
               Διαδικασίες για τη διαβούλευση με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές
            
            
               29.Η Γαλλία ανέφερε ότι η συντονισμένη δέσμη εξατομικευμένων υπηρεσιών καταρτίστηκε σε συνεργασία με το προσωπικό και με εκπροσώπους των συνδικαλιστικών οργανώσεων. Σε μακρά σειρά συναντήσεων και διαπραγματεύσεων μεταξύ της Airbus και του προσωπικού και εκπροσώπων συνδικαλιστικών οργανώσεων
                  21
               , τόσο σε εθνικό όσο και σε διεθνές επίπεδο, τα διαπραγματευόμενα μέρη εντόπισαν πιθανούς τρόπους ώστε να αμβλυνθούν οι άμεσες επιπτώσεις στο προσωπικό και να σχεδιαστούν δέσμες μέτρων που θα βοηθήσουν τους εργαζόμενους. Οι εν λόγω γύροι εσωτερικών διαπραγματεύσεων ξεκίνησαν στις 30 Ιουνίου 2020 και ολοκληρώθηκαν στις 15 Οκτωβρίου 2020.
            
            
               Στοχευόμενοι δικαιούχοι και προτεινόμενα μέτρα
            
            
               Στοχευόμενοι δικαιούχοι
            
            
               30.Ο εκτιμώμενος αριθμός των απολυμένων εργαζομένων που αναμένεται να συμμετάσχουν στα μέτρα είναι 297. Η κατανομή των εργαζομένων αυτών κατά φύλο, ηλικιακή ομάδα και μορφωτικό επίπεδο έχει ως εξής:
            
            
                     
                        Κατηγορία
                     
                  
                  
                     
                        Αριθμός αναμενόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        236
                     
                  
                  
                     
                        (79,5 %)
                     
                  
               
                     
                  
                  
                     
                        Γυναίκες:
                     
                  
                  
                     
                        61
                     
                  
                  
                     
                        (20,5 %)
                     
                  
               
                     
                  
                  
                     
                        Μη δυαδικά άτομα
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                        Ηλικιακή ομάδα:
                     
                  
                  
                     
                        Κάτω των 30 ετών:
                     
                  
                  
                     
                        35
                     
                  
                  
                     
                        (11,8 %)
                     
                  
               
                     
                  
                  
                     
                        30-54 ετών:
                     
                  
                  
                     
                        222
                     
                  
                  
                     
                        (74,7 %)
                     
                  
               
                     
                  
                  
                     
                        Άνω των 54 ετών:
                     
                  
                  
                     
                        40
                     
                  
                  
                     
                        (13,5 %)
                     
                  
               
                     
                        Μορφωτικό επίπεδο
                     
                  
                  
                     
                        Απόφοιτοι κατώτερης δευτεροβάθμιας εκπαίδευσης ή χαμηλότερου επιπέδου εκπαίδευσης
                           22
                         
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        Απόφοιτοι ανώτερης δευτεροβάθμιας
                           23
                         ή μεταδευτεροβάθμιας εκπαίδευσης
                           24
                        
                     
                  
                  
                     
                        150
                     
                  
                  
                     
                        (50,5 %)
                     
                  
               
                     
                  
                  
                     
                        Απόφοιτοι τριτοβάθμιας εκπαίδευσης
                           25
                        
                     
                  
                  
                     
                        147
                     
                  
                  
                     
                        (49,5 %)
                     
                  
               
               Προτεινόμενα μέτρα
            
            
               31.Τα μέτρα για τα οποία οι γαλλικές αρχές ζητούν συγχρηματοδότηση από το ΕΤΠ αποτελούν μέρος της συνολικής δέσμης εξατομικευμένων μέτρων που προσφέρονται από την απολύουσα επιχείρηση στους οικείους εργαζόμενους. Ωστόσο, μόνο τα μέτρα αυτά που υπερβαίνουν τις νομικές υποχρεώσεις της απολύουσας επιχείρησης είναι επιλέξιμα για στήριξη από το ΕΤΠ και περιγράφονται κατωτέρω:
            
            
               –Επιχορηγήσεις για τη σύσταση επιχείρησης: Το μέτρο αυτό αποσκοπεί στη στήριξη των δικαιούχων που ενδιαφέρονται να ιδρύσουν τη δική τους επιχείρηση με επιχορήγηση ύψους 15 000 EUR ανά δικαιούχο για τη σύσταση νεοφυούς επιχείρησης. Οι ενδιαφερόμενοι εργαζόμενοι μπορούν να υποβάλουν αίτηση συμμετοχής στο πρόγραμμα νεοφυούς επιχείρησης και να λάβουν τη σχετική επιχορήγηση μέσα σε έξι μήνες από την ένταξή τους στο εν λόγω πρόγραμμα. Η επιχορήγηση καταβάλλεται ως κατ’ αποκοπή ποσό, αφότου προσκομίσουν αποδεικτικά στοιχεία σχετικά με την καταχώριση της επιχείρησής τους. Την όλη διαδικασία διαχειρίζονται οι Διαδρομές Κινητικότητας, που παρέχουν οδηγίες ως προς τον τρόπο υποβολής της αίτησης, τον έλεγχο και την επικύρωση των επιχειρηματικών σχεδίων, και αποφασίζουν τελικά σχετικά με την επιχορήγηση. Εάν δικαιούχοι ιδρύσουν από κοινού επιχείρηση, ο κάθε δικαιούχος λαμβάνει το πλήρες ποσό της επιχορήγησης.
            
            
               –Κατάρτιση για τη σύσταση επιχείρησης: Το μέτρο αυτό απευθύνεται στους δικαιούχους που εντάχθηκαν στο πρόγραμμα νεοφυούς επιχείρησης. Παρέχονται εκτεταμένες επιμορφώσεις σε όσους ενδιαφέρονται να ξεκινήσουν τη δική τους επιχείρηση.
            
            
               –Επιδόματα δαπανών σχετικά με την κατάρτιση για τη σύσταση επιχείρησης: Στους δικαιούχους που συμμετέχουν στην κατάρτιση για τη σύσταση επιχείρησης μπορούν να επιστραφούν τα έξοδα διαμονής, διατροφής, μεταφοράς, καθώς και για πιθανές υπηρεσίες διερμηνείας κ.λπ.
            
            
               –Συμπληρωματικές αποδοχές: Το εν λόγω μέτρο έχει σκοπό να προσφέρει κίνητρο για την αποδοχή νέας θέσης εργασίας, έστω κι αν ο παρεχόμενος μισθός είναι χαμηλότερος από την προηγούμενη θέση απασχόλησης. Το μέγιστο μηνιαίο ποσό είναι 350 EUR και καταβάλλεται για περίοδο έως και 12 μηνών. 
            
            
               32.Σύμφωνα με τα στοιχεία που υπέβαλε η Γαλλία, η απολύουσα επιχείρηση προσφέρει τακτικά κατάρτιση στο προσωπικό της, στην οποία δίνεται ιδιαίτερη έμφαση στις ψηφιακές δεξιότητες και στις δεξιότητες που απαιτούνται σε μια αποδοτική ως προς τη χρήση οικονομία. Ως εκ τούτου, η διάδοση των εν λόγω οριζόντιων δεξιοτήτων, όπως αναφέρεται στο άρθρο 7 παράγραφος 2 του κανονισμού ΕΤΠ, δεν φαίνεται να είναι αναγκαία σε διαρθρωτική βάση. Ωστόσο, εάν εντοπιστεί συγκεκριμένη ανάγκη κατάρτισης για συγκεκριμένο δικαιούχο, μπορεί να καλυφθεί.
            
            
               33.Οι προτεινόμενες δράσεις που περιγράφονται στο παρόν έγγραφο αποτελούν ενεργητικά μέτρα για την αγορά εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               34.Η Γαλλία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει αυτές τις δράσεις.
            
            
               Εκτιμώμενος προϋπολογισμός
            
         
         
            
               35.Το εκτιμώμενο συνολικό κόστος ανέρχεται σε 4 406 194 EUR, που αφορούν αποκλειστικά δαπάνες για εξατομικευμένες υπηρεσίες και καθόλου δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων.
            
            
               36.Η συνολική χρηματοδοτική συνεισφορά που ζητείται από το ΕΤΠ ανέρχεται σε 3 745 264 EUR (85 % του συνολικού κόστους).
            
            
               37.Πηγή της εθνικής προχρηματοδότησης ή συγχρηματοδότησης είναι η Airbus.
            
            
                     
                        Μέτρα
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα 
                        (σε EUR)
                           26
                        
                     
                  
                  
                     
                        Εκτιμώμενο συνολικό κόστος
                     
                     
                        (σε EUR)
                           27
                         
                     
                  
               
                     
                        Εξατομικευμένες υπηρεσίες [μέτρα που προβλέπονται στο άρθρο 7 παράγραφος 2 στοιχείο α) του κανονισμού ΕΤΠ]
                     
                  
               
                     
                        Επιχορηγήσεις νεοφυούς επιχείρησης (prime création d’entreprise)
                     
                  
                  
                     
                        217
                     
                  
                  
                     
                        15 000
                     
                  
                  
                     
                        3 255 000
                     
                  
               
                     
                        Κατάρτιση για τη σύσταση επιχείρησης (formation création d’entreprise)
                     
                  
                  
                     
                        275
                     
                  
                  
                     
                        3 974
                     
                  
                  
                     
                        1 092 902
                     
                  
               
                     
                        Υποσύνολο α):
                     
                     
                        Ποσοστό της δέσμης εξατομικευμένων υπηρεσιών 
                     
                  
                  
                     
                        –
                     
                  
                  
                     
                        4 347 902
                     
                  
               
                     
                  
                  
                     
                  
                  
                     
                        (98,7 %)
                     
                  
               
                     
                        Επιδόματα και κίνητρα [μέτρα που προβλέπονται στο άρθρο 7 παράγραφος 2 στοιχείο β) του κανονισμού ΕΤΠ]
                     
                  
               
                     
                        Επιδόματα για δαπάνες που σχετίζονται με την κατάρτιση για τη σύσταση επιχείρησης (allocation frais annexes formation création d’entreprise)
                     
                  
                  
                     
                        21
                     
                  
                  
                     
                        724
                     
                  
                  
                     
                        15 199
                     
                  
               
                     
                        Συμπληρωματικές αποδοχές (indemnité différentielle de salaire)
                     
                  
                  
                     
                        22
                     
                  
                  
                     
                        1 959
                     
                  
                  
                     
                        43 093
                     
                  
               
                     
                        Υποσύνολο β):
                     
                     
                        Ποσοστό της δέσμης εξατομικευμένων υπηρεσιών:
                     
                  
                  
                     
                        –
                     
                  
                  
                     
                        58 292
                     
                  
               
                     
                  
                  
                     
                  
                  
                     
                        (1,3 %)
                     
                  
               
                     
                        Δραστηριότητες που προβλέπονται στο άρθρο 7 παράγραφος 5 του κανονισμού ΕΤΠ
                     
                  
               
                     
                        1. Δραστηριότητες προετοιμασίας
                     
                  
                  
                     
                        –
                     
                  
                  
                     
                        0
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        0
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        0
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        0
                     
                  
               
                     
                        Υποσύνολο γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        0
                     
                  
               
                     
                  
                  
                     
                  
                  
                     
                        (0 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        4 406 194
                     
                  
               
                     
                        Συνεισφορά ΕΤΠ (85 % των συνολικών δαπανών)
                     
                  
                  
                     
                        –
                     
                  
                  
                     
                        3 745 264
                     
                  
               
               38.Το κόστος των δράσεων που προσδιορίζονται στον ανωτέρω πίνακα ως δράσεις στο πλαίσιο του άρθρου 7 παράγραφος 2 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Γαλλία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               39.Η Γαλλία επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την εξαγορά επιχειρήσεων από εργαζόμενους δεν θα υπερβαίνει τα 22 000 EUR ανά δικαιούχο.
            
            
               Περίοδος επιλεξιμότητας των δαπανών
            
            
               40.Η Γαλλία άρχισε να παρέχει τις εξατομικευμένες υπηρεσίες στους στοχευόμενους δικαιούχους την 1η Νοεμβρίου 2020. Οι δαπάνες για τις δράσεις θα είναι συνεπώς επιλέξιμες για χρηματοδοτική συνεισφορά από το ΕΤΠ από την 1η Νοεμβρίου 2020 έως και 24 μήνες μετά την ημερομηνία έναρξης ισχύος της απόφασης χρηματοδότησης.
            
            
               41.Η Γαλλία δεν κάνει χρήση της δυνατότητας να ζητήσει κονδύλια για δραστηριότητες προετοιμασίας, διαχείρισης, ενημέρωσης και δημοσιότητας, καθώς και ελέγχου και υποβολής εκθέσεων.
            
            
               Συστήματα διαχείρισης και ελέγχου
            
            
               42.Η αίτηση περιέχει περιγραφή του συστήματος διαχείρισης και ελέγχου, όπου προσδιορίζονται οι αρμοδιότητες των εμπλεκόμενων φορέων. Η Γαλλία γνωστοποίησε στην Επιτροπή ότι τη χρηματοδοτική συνεισφορά θα διαχειρίζεται η «Délégation générale à l’emploi et à la formation professionnelle» (DGEFP, Γενική Αντιπροσωπεία Απασχόλησης και Επαγγελματικής Κατάρτισης) του Υπουργείου Εργασίας, Απασχόλησης, Επαγγελματικής Κατάρτισης και Κοινωνικού Διαλόγου, και ιδίως η διεύθυνση «Fonds national de l'emploi» (DGEFP - ΜFNE, Εθνικό Ταμείο Απασχόλησης). Οι πληρωμές θα πραγματοποιηθούν στο πλαίσιο της DGEFP από τη διεύθυνση «Mission des Affaires Financières» (DGEFP - MAFI). Η Commission interministérielle de coordination des contrôles (CICC, διυπουργική επιτροπή για τον συντονισμό των ελέγχων) αποτελεί τη γαλλική ελεγκτική αρχή για το ΕΤΠ. Η Airbus θα είναι υπεύθυνη για την εφαρμογή των μέτρων. Ως προς το θέμα αυτό, οι γαλλικές αρχές θα συνάψουν συμφωνία εταιρικής σχέσης με την Airbus.
            
            
               Δεσμεύσεις του οικείου κράτους μέλους
            
            
               43.Η Γαλλία έδωσε όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την υλοποίησή τους,
            
            
               –τη συμμόρφωση με τις απαιτήσεις που καθορίζονται στην εθνική και στην ενωσιακή νομοθεσία όσον αφορά τις ομαδικές απολύσεις,
            
            
               –τη συμμόρφωση της Airbus, η οποία συνέχισε τις δραστηριότητές της μετά τις απολύσεις, προς τις νόμιμες υποχρεώσεις που διέπουν τις απολύσεις και τη μέριμνα εκ μέρους της ώστε να πράξει τα δέοντα για τους εργαζόμενους της,
            
            
               –την αποφυγή τυχόν διπλής χρηματοδότησης,
            
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
         
         
            
               44.Το ΕΤΠ δεν υπερβαίνει το ανώτατο ετήσιο ποσό των 186 εκατ. EUR (σε τιμές του 2018), όπως ορίζεται στο άρθρο 8 του κανονισμού (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027
                  28
               .
            
            
               45.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφοι 1 και 2 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 3 745 264 EUR, το οποίο αντιστοιχεί στο 85 % του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.
            
            
               46.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 9 της διοργανικής συμφωνίας της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  29
               .
            
            
               Συναφείς πράξεις
            
            
               47.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 3 745 264 EUR στην αντίστοιχη γραμμή του προϋπολογισμού.
            
            
               48.Ταυτόχρονα με την έγκριση της παρούσας πρότασης για απόφαση κινητοποίησης του ΕΤΠ, η Επιτροπή εξέδωσε απόφαση σχετικά με χρηματοδοτική συνεισφορά η οποία αποτελεί απόφαση χρηματοδότησης κατά την έννοια του άρθρου 110 του δημοσιονομικού κανονισμού
                  30
               . Η απόφαση χρηματοδότησης θα τεθεί σε ισχύ την ημερομηνία κατά την οποία η Επιτροπή θα ενημερωθεί από το Ευρωπαϊκό Κοινοβούλιο και το Συμβούλιο για την έγκριση της μεταφοράς κονδυλίων του προϋπολογισμού.
            
            
               2021/0363 (BUD)
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους ύστερα από αίτηση της Γαλλίας — EGF/2021/005 FR/Airbus
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2021/691 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους (ΕΤΠ) και για την κατάργηση του κανονισμού (ΕΕ) αριθ. 1309/2013
                  31
               , και ιδίως το άρθρο 15 παράγραφος 1,
            
            
               Έχοντας υπόψη τη διοργανική συμφωνία της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  32
               , και ιδίως το σημείο 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους (ΕΤΠ) έχει ως στόχο να επιδεικνύει αλληλεγγύη και να προωθεί την αξιοπρεπή και διατηρήσιμη απασχόληση στην Ένωση με την παροχή στήριξης σε εργαζόμενους οι οποίοι απολύθηκαν και σε αυτοαπασχολούμενους των οποίων η δραστηριότητα έχει παύσει, στην περίπτωση μεγάλων αναδιαρθρώσεων, καθώς και με την παροχή βοήθειας με σκοπό την ταχύτερη δυνατή επανένταξή τους σε αξιοπρεπή και διατηρήσιμη απασχόληση. 
            
            
               (2)Το ΕΤΠ δεν πρέπει να υπερβαίνει το ανώτατο ετήσιο ποσό των 186 εκατ. ευρώ (σε τιμές του 2018), όπως ορίζεται στο άρθρο 8 του κανονισμού (ΕΕ, Ευρατόμ) 2020/2093 του Συμβουλίου
                  33
               .
            
            
               (3)Στις 26 Ιουλίου 2021 η Γαλλία υπέβαλε αίτηση για την κινητοποίηση του ΕΤΠ, όσον αφορά τις απολύσεις εργαζομένων στην Airbus (Airbus SE) στον οικονομικό τομέα που ταξινομείται σύμφωνα με τη στατιστική ονοματολογία των οικονομικών δραστηριοτήτων στην Ευρωπαϊκή Κοινότητα («NACE»)
                  34
                αναθ. 2 στον κλάδο 30 (Κατασκευή εξοπλισμού μεταφορών) στη Γαλλία. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 5 του κανονισμού (ΕΕ) 2021/691. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) 2021/691.
            
            
               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 3 745 264 EUR σχετικά με την αίτηση που υπέβαλε η Γαλλία.
            
         
         
            
               (5)Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2022, το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους κινητοποιείται για την παροχή ποσού 3 745 264 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την/τις [ημερομηνία της έκδοσής της]
                  35*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος 
                  
            
         
         
            
                  
                     (1)
                  
                        ΕΕ L 153 της 3.5.2021, σ. 48.
               
               
                  
                     (2)
                  
                        Κατ’ εξουσιοδότηση κανονισμός (ΕΕ) 2019/1755 της Επιτροπής, της 8ης Αυγούστου 2019, για την τροποποίηση των παραρτημάτων του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS) EE L 270 της 24.10.2019, σ. 1–56.
               
               
                  
                     (3)
                  
                        ΕΕ L 393 της 30.12.2006, σ. 1.
               
               
                  
                     (4)
                  
                        Σύμφωνα με το άρθρο 7 παράγραφος 5 του κανονισμού (ΕΕ) 2021/691.
               
               
                  
                     (5)
                  
                        Η προθεσμία των 12 εβδομάδων αναστάλθηκε μεταξύ της 1ης Ιανουαρίου 2021 και της 3ης Μαΐου 2021 σύμφωνα με το άρθρο 8 παράγραφος 2 του κανονισμού (ΕΕ) 2021/691.
               
               
                  
                     (6)
                  
                        Μια Οικονομική και Κοινωνική Ενότητα – ΟΚΕ (unite économique et sociale – UES) αποτελεί νομικό μόρφωμα του γαλλικού δικαίου βάσει του οποίου είναι δυνατή η ομαδοποίηση επιχειρήσεων υπό κοινή διαχείριση, οι οποίες δραστηριοποιούνται στον ίδιο τομέα και το προσωπικό των οποίων έχει τα ίδια συμφέροντα, αλλά αποτελούν νομικά διακριτές επιχειρήσεις, με σκοπό τη δημιουργία κοινής εκπροσώπησης των εργαζομένων. Οι απολύσεις πραγματοποιήθηκαν στην ESU Airbus Commercial, στην οποία ανήκουν οι δύο γαλλικές θυγατρικές, Airbus SAS και Airbus Operations SAS της Airbus SE.
               
               
                  
                     (7)
                  
                        Μη δημοσιευμένο έγγραφο: Airbus «Livre 2», εσωτερική ανάλυση της κρίσης COVID και των επιπτώσεών της στον κλάδο δραστηριοτήτων της Airbus στη Γαλλία.
               
               
                  
                     (8)
                  
                        Ό.π.
               
               
                  
                     (9)
                  
                        https://www.airbus.com/content/dam/corporate-topics/financial-and-company-information/Airbus-FY2020-Presentation.pdf
               
               
                  
                     (10)
                  
                        
                  https://www.airbus.com/newsroom/press-releases/en/2020/04/airbus-reports-first-quarter-q1-2020-results.html
                  .
               
               
                  
                     (11)
                  
                        «Accord collectif relatif au plan d’adaptation des sociétés composant l’UES Airbus Commercial dans le contexte de la crise économique Covid-19 et ses conséquences sur l’emploi».
               
               
                  
                     (12)
                  
                        Σε παγκόσμιο επίπεδο η Airbus αναγκάστηκε να περικόψει περίπου 9 400 θέσεις εργασίας. https://www.airbus.com/content/dam/corporate-topics/financial-and-company-information/Airbus-FY2020-SN.pdf.
               
               
                  
                     (13)
                  
                        Loi d’urgence αριθ.°2020-734 της 17ης Ιουνίου 2020.
               
               
                  
                     (14)
                  
                        Το πρόγραμμα δρομολόγησε το CORAC (Conseil pour la Recherche Aéronautique Civile).
               
               
                  
                     (15)
                  
                        Activité Partielle de Longue Durée (APLD) : https://www.service-public.fr/professionnels-entreprises/vosdroits/F35381
               
               
                  
                     (16)
                  
                        Στοιχεία που συνέλεξε το Εθνικό Ινστιτούτο Στατιστικών και Οικονομικών Μελετών της Γαλλίας — για περισσότερες πληροφορίες σχετικά με τη μεθοδολογία και τις στατιστικές βλ. https://www.insee.fr/fr/metadonnees/source/indicateur/p1660/description.
               
               
                  
                     (17)
                  
                        Μη δημοσιευμένο έγγραφο: Airbus – Étude d’Impact, BPI Consulting Paris, 12/2020.
               
               
                  
                     (18)
                  
                        Ό.π.
               
               
                  
                     (19)
                  
                        Ό.π.
               
               
                  
                     (20)
                  
                        Στη συμφωνία «Accord-Gestion des Emplois et des Parcours Professionnels» της 15ης Φεβρουαρίου 2019, η Airbus δεσμεύτηκε όχι μόνο να αναλύσει τις ανάγκες αυτές, αλλά και να τις συζητήσει με όλους τους σχετικούς εσωτερικούς συντελεστές.
               
               
                  
                     (21)
                  
                        CGA-F (Comité de Groupe Airbus France), CSE-C (Comité Social Economique-Central), CSE-E (Comité Social Economique-Etablissement), Comité Européen.
               
               
                  
                     (22)
                  
                        ISCED 0-2
               
               
                  
                     (23)
                  
                        ISCED 3
               
               
                  
                     (24)
                  
                        ISCED 4
               
               
                  
                     (25)
                  
                        ISCED 5-8
               
               
                  
                     (26)
                  
                        Για την αποφυγή δεκαδικών ψηφίων, το εκτιμώμενο κόστος ανά εργαζόμενο έχει στρογγυλοποιηθεί. Ωστόσο, η στρογγυλοποίηση δεν επηρεάζει το συνολικό κόστος κάθε μέτρου, το οποίο παραμένει ως έχει στην αίτηση που υπέβαλε η Γαλλία.
               
               
                  
                     (27)
                  
                        Η διαφορά των συνόλων οφείλεται στη στρογγυλοποίηση.
               
               
                  
                     (28)
                  
                        ΕΕ L 433 της 22.12.2020, σ. 11.
               
               
                  
                     (29)
                  
                        ΕΕ L 433 της 22.12.2020, σ. 29.
               
               
                  
                     (30)
                  
                        Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
               
               
                  
                     (31)
                  
                        ΕΕ L 153 της 3.5.2021, σ. 48.
               
               
                  
                     (32)
                  
                        ΕΕ L 433Ι της 22.12.2020, σ. 29.
               
               
                  
                     (33)
                  
                        Κανονισμός (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027 (ΕΕ L 433 I της 22.12.2020, σ. 11).
               
               
                  
                     (34)
                  
                        Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE–αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1).
               
               
                  
                     (35)
                  * 
                        Η ημερομηνία θα προστεθεί από το Κοινοβούλιο πριν από τη δημοσίευση στην Επίσημη Εφημερίδα.